《恭祝神武天皇祭典》
清代·黄茂清

九重丽旭耀宫门，清庙明禋肃骏奔。此日升天遗玉牒，当年定骏辟橿原。

大和国里崇陵寝，亩火山头拜帝魂。薄海臣民齐顶礼，灵光一道照乾坤。

建极基开一统先，扶桑国祚此绵延。留贻大业三千载，启创皇猷亿万年。

锦绣江山亲手定，神灵弓箭尚腰悬。崇隆太庙喧鼍鼓，肃肃雍雍荐豆笾。